- Simona Halep a scăpat de suspendarea primită de la ITIA
- Halep, zeci de mesaje de la oamenii de sport din România şi străinătate
Reacţia lui Ianis Hagi după ce Simona Halep a primit verdictul de la TAS spune multe despre cât de apreciată este dubla campioană de Grand Slam şi de familia Hagi.
Simona a aflat marţi că poate reveni în circuitul feminin, după ce pedeapsa iniţială dictată de ITIA i-a fost redusă de la 4 ani, la 9 luni. Hagi se numără printre numele mari din sportul românesc care au ţinut să o felicite.
Reacţia lui Ianis Hagi după ce Simona Halep a primit verdictul de la TAS
Ianis a ales să reposteze mesajul prin care Simona Halep avea prima reacţie după decizia TAS. Hagi a adăugat şi un emoticon cu "aplauze".
Ianis nu este primul din familia Hagi care a reacţionat după decizia venită de la TAS. Gică Hagi şi Farul Constanţa au venit imediat cu un mesaj de susţinere pentru cea care a scris istorie pentru România, în tenisul mondial.
"Felicitări, Simona!
Clubul Farul Constanța și managerul tehnic Gheorghe Hagi îi transmit campioanei noastre, Simona Halep, felicitări pentru importantul și dificilul "meci" câștigat la TAS (Tribunalul de Arbitraj Sportiv).
Te așteptăm cât mai curând pe teren, să ne bucurăm din nou de victoriile tale! Mult succes în continuare, Simo!", se arată în comunicatul transmis de Farul, semnat de Gică Hagi, pe pagina oficială de Facebook.
Alize Cornet: "Bine ai revenit, Simona!"
Mai multe nume mari din sportul românesc, precum Ilie Năstase, Nadia Comăneci, Gică Hagi sau Mihai Covaliu, şi-au arătat sprijinul pentru dubla câştigătoare de Grand Slam, care fusese iniţial suspendată 4 ani de ITIA.
Şi antrenorul Patrick Mouratoglou a scris că "Adevărul a învins", în timp ce organizatorii de la Indian Wells au comentat "Ne vedem anul viitor".
Pentru jucătoarea franceză Alize Cornet acesta este "Singurul rezultat posibil al acestui scandal. Bine ai revenit, Simona".
Simona Halep a notat, într-un mesaj postat în social media, că decizia TAS de reducere a suspendării sale reprezintă un triumf "dulce-amărui" al adevărului, venit târziu, dar "extrem de satisfăcător". Ea a menţionat, pe Instagram, că este nerăbdătoare să revină în circuitul WTA cu "un spirit revigorat".